**Iltatuulen viesti (Martti Jäppilä)**

1. Jos iltatuuli viestin viedä vois taa maitten merten, kauaksi pois,

kaipuuni sulle kertoa tahtoisin,

tuskien täyttämän tieni mä kertoisin.

*Näin sävel suruinen yli metsien soipi kutsuen.*

*Kuulethan, ystäväni, lauluni saapukoon se luoksesi, missä lienetkin.*

1. Muistathan aikaa, aikaa nuoruuden, ja onnen taikaa, taikaa rakkauden.

Jos kaiken muistat, erheeni anteeks suot.

Onneni rauniot jälleen näin ehjäksi luot.

*Näin sävel suruinen yli metsien soipi kutsuen.*

*Kuulethan, ystäväni, lauluni saapukoon se luoksesi, missä lienetkin.*

1. En tiennyt silloin, miksi vaikenit, luulin,

et illoin mua joskus muistaisit.

Unhoitit varmaan vuodet nuo nuoruuden,

mulle tuon ajan niin armaan ja muistoisen.

*Näin sävel hiljainen yli metsien soipi kutsuen.*

*Ystäväin, tää on sinun laulusi – saapukoon se luoksesi, missä lienetkin.*

**On hetki (Rauno Lehtinen)**

On hetki, jolloin tuuli uinahtaa,

on hetki, jolloin tuuli valvoo.

On hetki ystävien, on hetki rakkauden,

on hetki yksinäisen pienen ihmisen.

Kun ilta sulkee varjon ylle maan,

kun lamput asfaltilla kiiltää, niin odottaa

kai sydän saa, kun kaikki unelmaa on vaan.

**Rantakoivun alla (M. Maja)**

1. Mä vielä muistan rantakoivun vihreän kaunoisen.

Siitä kauan on aikaa niin, koivun alla kun istuttiin.

Ja unelmat kauniit muistan, armas, kahden kun haaveiltiin.

Sinun silmäsi kauniit silloin katsoi taivahan tähtösiin.

1. Vain sulle uskon, rantakoivu, suruni, kaipuuni.

Ethän kertone kellekään, että jäänyt oon ikävään.

Taivahan tähdet mulle loistaa, yksin kun tänne jäin.

Sinun lohtuas kaipaan, rantakoivu, ainoa ystäväin.

**Satumaa (Unto Mononen)**

1. Aavan meren tuolla puolen jossakin on maa,

missä onnen kaukorantaan laine liplattaa.

Missä kukat kauneimmat luo aina loistettaan,

siellä huolet huomisen voi jäädä unholaan.

*Oi, jospa kerran sinne satumaahan käydä vois,*

*niin sieltä koskaan lähtisi en linnun lailla pois,*

*vaan siivetönnä en voi lentää,*

*vanki olen maan.*

*Vain aatoksin, mi kauas entää, sinne käydä saan.*

1. Lennä, laulu, sinne missä siintää satumaa,

sinne, missä oma armain mua odottaa.

Lennä, laulu, sinne lailla linnun liitävän.

Kerro, että aatoksissain on vain yksin hän.

*Oi, jospa kerran sinne satumaahan käydä vois,*

*niin sieltä koskaan lähtisi en linnun lailla pois,*

*vaan siivetönnä en voi lentää,*

*vanki olen maan.*

*Vain aatoksin, mi kauas entää, sinne käydä saan.*

**Yölintu (Tuula Valkama)**

1. Yölintu pehmein siivenlyönnein kaartaa taivaallaan.

Kun jälleen aamu koittaa on yölintu piilossaan.

Vain yön sen siivet kantaa loisteeseen auringon.

Se toisten lentää antaa jääden itse varjohon.

1. Yölinnun herkän päivänkoitto jätti yksikseen.

Kun väistyi yö, se onnen vei, jäi kaipuu sydämeen.

Vain linnunlennon verran onnensa tallettaa.

Se saapuu luokse yhden kerran, pois taas kaikkoaa.

1. = 1.

**Lapin tango (Maj-Lis Könönen)**

Lapin luonto luo outoa taikaa, se on kaunis ja vertaamaton.

Rinne tunturin kauaksi hohtaa, ruska loistossaan kuin satu on.

Lapin muistan ja tunturit jylhät sekä auringon tuon keskiyön,

metsälampien välkkyvät silmät, talvi-iltojen tähtien vyön.

Kun kerran matkallain, Lapin maahan eksyin,

ei haihdu rinnastain outo taika tuo.

Mua kutsuu Lappi vain, sen tenho yksin.

Sen muisto mulle aina kaipuutaan luo.

Lapin luonto luo outoa taikaa, se on kaunis ja vertaamaton.

Rinne tunturin kauaksi hohtaa, ruska loistossaan kuin satu on.

**Päivänsäde ja menninkäinen (Reino Helismaa)**

1. Aurinko kun päätti retken,

siskoistaan jäi jälkeen hetken päivänsäde viimeinen.

Hämärä jo metsään hiipi. Päivänsäde kultasiipi juuri aikoi lentää eestä sen,

kun menninkäisen pienen näki vastaan tulevan; se juuri oli noussut luolastaan.

Kas, menninkäinen ennen päivän laskua ei voi milloinkaan olla päällä maan.

1. Katselivat toisiansa – menninkäinen rinnassansa tunsi kummaa leiskuntaa.

Sanoi: Poltat silmiäni, mut en ole eläissäni nähnyt mitään yhtä ihanaa!

Ei haittaa, vaikka loisteesi mun sokeaksi saa – on pimeässä hyvä asustaa.

Käy kanssani, niin kotiluolaan näytän sulle tien ja sinut armaakseni vien.

1. Säde vastas: Peikko kulta, pimeys vie hengen multa, enkä toivo kuolemaa.

Pois mun täytyy heti mennä: ellen kohta valoon lennä,

niin en hetkeäkään elää saa!

Niin lähti kaunis päivänsäde, mutta vieläkin,

kun menninkäinen öisin tallustaa,

hän miettii, miksi toinen täällä valon lapsi on ja toinen yötä rakastaa.